Chathamintöpökurppa

Chathamintöpökurppa (Coenocorypha pusilla) on Uuden-Seelannin kotoperäinen kahlaaja. Se elää vain Chathamsaarilla ja siellä seuraavilla saarilla: Rangatira, Mangere, Little Mangere ja Star Keys. Lajin holotyypin kuvaili Walter Buller pieneltä kalliosaarelta Chatham Islandin edustalla 1869.IBC 

Chathamintöpökurppa on pohjaväriltään ruskea ja höyhenpuvussa on mustia ja punaruskeita juovia ja täpliä. Vatsa ja rinta ovat vaaleammat. Lajin elinympäristöä ovat rannikon pensaikot. Chathamintöpökurpan ravintoa ovat hyönteiset. Kantaa uhkaavat vieraslajit kuten kissat ja rotat.

 Lähteet 

Luokka:Kurpat
Luokka:Uhanalaiset linnut